ओगणा

ओगणा (Ogna) या ओघणा (Oghna) भारत के राजस्थान राज्य के उदयपुर ज़िले में स्थित एक गाँव है।राजा देव भील ओघणा के शासक थे ।

विवरण 
ओगणा की अर्थव्यवस्था कृषि पर निर्भर है। यह गांव ऐतिहासिक दृष्टि से काफी महत्वपूर्ण है। मेवाड़ के संस्थापक बप्पा रावल को यहाँ के भील राजा का निरंतर सहयोग मिलता रहा और वे भील समुदाय में ही पले बड़े। अरबों के खिलाफ बप्पा रावल ने ओगणा और उंदेरी के भील राजाओं के सहयोग से ही विजय हासिल करी। 16वीं शताब्दी में, ओगना पर एक ब्राह्मण मुखिया, उदयराज का शासन था। पनारवा के राणा हरपाल के छोटे पुत्र नाहर सिंह सोलंकी (नाहरू जी) ने 1585 ई. में उदयराज को मारकर ओगना पर अपना नियंत्रण स्थापित किया। ओगना में 17 गाँव थे, जिनकी कुल आय 11,000 रुपये थी। नाहर सिंह के वंशज रावत की उपाधि के साथ स्वतंत्रता तक ओगना पर शासन करते रहे।

इन्हें भी देखें 
 झाड़ोल
 बप्पा रावल
 उदयपुर ज़िला

बाहरी कड़ियाँ
 
 
 उदयपुर.Rajasthan.gov.in - ब्लॉक, तहसील, पंचायत
 भारत की जनगणना 1961: खंड XVI - राजस्थान (पीडीएफ)

सन्दर्भ 

राजस्थान के गाँव
उदयपुर ज़िला
उदयपुर ज़िले के गाँव